Brian Friel

Brian Friel (9. jaanuar 1929 – 2. oktoober 2015) oli Põhja-Iirimaalt pärit iiri näitekirjanik ja lavastaja. Hiljem elas ta Iirimaal.

Eestlaste lavastusi tema näidendite põhjal

Tema näidendi "Imearst" lavastas Eestis 1992. aastal Eesti NSV Riiklikus Noorsooteatris Priit Pedajas. Teist korda lavastas Pedajas sama näidendi Krista Kaera tõlkes Tartu teatris Vanemuine – seda mängiti 12.–28. juunini 2009 Tammistu mõisas.

Pedajas ongi eesti lavastajatest kõige enam Frieli lavastanud: 1984. aastal lavastas ta Pärnu teatris Endla Frieli "Tõlkijad", 2000. aastal tõi ta Eesti Draamateatris lavale Frieli näidendi "Aristokraadid" ja 2001. aastal lavastas "Lõikuspeo tantsud" Moskvas Pjotr Fomenko Stuudioteatris. Frieli näidendit "Kodukoht" mängis Eesti Draamateater Pedajase lavastuses 2006. aastal Keila-Joa mõisas.

Frieli näidendi "Molly Sweeney" lavastas Eesti Muusikaakadeemia Kõrgema Lavakunstikooli üliõpilane Laur Kaunissaare 2003. aastal Nukuteatris.

Tema "Jalta mängu" on lavastanud Peeter Tammearu ja Kaarin Raid Ugalas, see esietendus Viljandis Kondase Keskuses 23. jaanuaril 2004.Sven Karja, "Iiri improvisatsioonid Tshehhovi teemal", Eesti Ekspress, 4. veebruar 2004

2006. aastal mängis Draamateater ka "Järelmängu"Võru ürituste kalender.

Viited

Välislingid
 Frieli "Tõlkijad" Eesti Rahvusringhäälingu videoarhiivis (tõlkija Omar Volmer, autori nimi arhiivikirjetes puudub; salvestatud 1986, esmaeetris 02.10.1987)

Kategooria:Iiri näitekirjanikud
Kategooria:Sündinud 1929
Kategooria:Surnud 2015